OpenLLM-France/wikimedia huggingface dataset:
# Entorn de treball per a aplicacions web

Un entorn de treball per a aplicacions web és una estructura de programari dissenyada per a donar suport al desenvolupament de llocs web dinàmics, aplicacions web i serveis web. L'estructura del programari intenta reduir l'excés de baixada associats amb activitats comunes usades en desenvolupament web. Per exemple, molts entorns de treball (informàtica) proporcionen llibreries per a l'accés a bases de dades, estructures per a plantilles i gestió de sessions, i amb freqüència faciliten la reutilització de codi.

## Tipus

| Llenguatge | Noms de l'entorn |
| ASP.NET | ASP.NET Dynamic Data, Base One Foundation Component Library (BFC), Component-based Scalable Logical Architecture, MonoRail, MonoRail, OpenRasta |
| C++ | CppCMS, Poco, Tntnet, Wt |
| ColdFusion Markup Language | CFWheels, ColdBox Platform, ColdSpring, Fusebox, Mach-II, Model-Glue |
| Common Lisp | Caveman2 |
| D | vibe.d |
| Haskell | Happstack, Snap, Yesod |
| Java | Apache Click, Apache OFBiz, Apache Shale, Apache Sling, Apache Struts 2, Apache Tapestry, Apache Wicket, AppFuse, Brutos Framework, Eclipse RAP, FormEngine, Grails, Google Web Toolkit, Hamlets, ItsNat, JavaServer Faces, JBoss Seam, Jspx-bay, JVx, JWt, OpenLaszlo, OpenXava, Oracle ADF, Play, RIFE, Spark, Spring, Stripes, Takes, Vaadin, VRaptor, Wavemaker, WebObjects, WebWork, ztemplates |
| JavaScript | AngularJS, React.js, Backbone.js, Ember.js, Express.js, KnockoutJS, Meteor, OpenUI5, Unified.js, Vue.js |
| Lua | Kepler |
| Scala | Play, Lift, Scalatra |
| Perl | Catalyst, Dancer, Mason, Maypole, Mojolicious |
| PHP | Agavi, CakePHP, CodeIgniter, Fat-Free, FuelPHP, Gyroscope, Jamroom, Kajona, Kohana, Laravel, Li3, Nette Framework, Phalcon, PRADO, Silex, SilverStripe, Smart.Framework, Symfony, TwistPHP, TYPO3 Flow, Yii, Zend Framework |
| Python | Bottle, BlueBream, CherryPy, CubicWeb, Django, Flask, Grok, Nagare, Pyjs, Pylons, Pyramid, TACTIC, Tornado, TurboGears, web2py,Webware, Zope 2 |
| Ruby | Camping, Padrino, Ruby on Rails, Sinatra, Merb, PureMVC |

## Referències

* ↑ Knupp, Jeff «What is a Web Framework?» (en anglès). https://jeffknupp.com. Arxivat de l'original el 2016-10-24 [Consulta: 27 juny 2017].
* ↑ «WebFrameworks - Python Wiki» (en anglès). https://wiki.python.org.+[Consulta: 27 juny 2017].

## Vegeu també

* CodeIgniter
* CakePHP
# Niani

Niani fou una regió antiga del Senegal situada al nord del riu Gàmbia, al nord de la regió avui anomenada de Janjanbureh (antiga Georgetown) i a l'est del Saloum; no hi havia cap ciutat destacada i estava dividida entre diversos regnes de poca importància. Mahmadou Lamine hi va reclutar partidaris, i per temor al marabut els caps principals van acceptar la protecció francesa el 1886.

## Referències

* Histoire de la conquête du Soudan français (1878-1899) pel Tinent Gatelet
# Achada Grande

Achada Grande (crioll capverdià Txada Grandi) és una vila al nord-est de l'illa de Fogo a l'arxipèlag de Cap Verd. Està situada vora la costa a 6 km al sud-oest de Mosteiros.

## Vegeu també

* Llista de nuclis de població de Cap Verd
# Favorí d'Arle

Favorí (en llatí Favorinus, en grec Φαβωρῖνος) va ser un filòsof i sofista del temps de l'emperador Hadrià. Va néixer a Arle, i hom diu que era hermafrodita o eunuc, però una vegada va patir una acusació d'adulteri el que no seria gaire probable en cas de ser eunuc.
Sembla que va visitar Roma i Grècia des de jove, i aviat va destacar pels seus dots oratoris i els seus coneixements de llatí i grec. Aquests coneixements, units als estudis en profunditat de la filosofia, i la seva capacitat oratòria el van fer aviat un personatge distingit tant a Roma com a Grècia. Amic de l'emperador, un dia s'hi va barallar i va caure en desgràcia, i els atenencs, per complaure Hadrià, van destruir l'estàtua de bronze que havien aixecat al filòsof. Presumia de tres coses: que essent eunuc havia estat acusat d'adulteri, que essent gal parlava perfectament llatí i grec, i que seguia amb vida després d'haver ofès l'emperador.
Favorí va ser amic de Demetri d'Alexandria, Demetri el Cínic, Marc Corneli Frontó i especialment de Plutarc, que li va dedicar un tractat sobre el principi del fred. Herodes Àtic també es va relacionar amb Favorí i el tenia en molta estima. Quan Favorí va morir li va llegar la seva biblioteca i la casa de Roma. Favorí va residir un temps a l'Àsia Menor, i va ser especialment honorat pels habitants d'Efes, cosa que va provocar l'enveja i l'hostilitat de Polemó Antoni, el filòsof més famós d'Esmirna. Els dos sofistes es van atacar en una polèmica molt amarga.
Va escriure nombrosos obres que no s'han conservat. Els títols de les principals són:
* 1. Περὶ τῆς καταληπτικῆς Φαντασίας
* 2. Ἀλκιβιάοης.
* 3. Una obra dirigida a Epictet de Hieràpolis,
* 4. Un treball sobre Sòcrates
* 5. Πλούταρχος ἢ περὶ τῆς Ἀκαδημικῆς Διαθέσεως
* 6. Περὶ πλάτωνος. (mencionat per Suides)
* 7. Περὶ τῆς Ὅμήρου Φιλοσοφίας. (Suides)
* 8. Πυρρώνειοι τρόποι, en deu llibres, probablement la seva obra principal, on Favorí demostrava que la filosofia de Pirró d'Elis era útil pels que reclamaven davant dels tribunals
* 9. Παντοδαπὴ Ἱστορία, almenys en vuit llibres sobre temes d'història i geografia
* 10. Ἀπομνημονεύματα
* 11. Γνωμολογικά, un llibre sobre refranys
* 12. Filostrat menciona alguns discursos, però no parla del seu mèrit.

## Referències

* ↑ [https://quod.lib.umich.edu/m/moa/acl3129.0002.001/149?page=root;rgn=full+text;size=100;view=image;q1=FavorinusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 139. ]
# All Man (pel·lícula de 1916)

All man és una pel·lícula muda estrenada el 4 de desembre del 1916 protagonitzada per Robert Warwick, Mollie King i Gerda Holmes i dirigida per Émile Chautard. Es considera una pel·lícula perduda. El 1918 es va rodar una pel·lícula amb el mateix títol, dirigida per Paul Scardon, però amb un argument clarament diferent.

## Argument

Jim Blake, fill vividor del milionari de Nova York John Sherman Blake, és enviat pel seu pare a l'Oest per provar-se a si mateix que és un home. Treballant en el ranxo del seu pare a Wyoming, Jim es guanya el respecte dels ranxers locals batent primer un pinxo i després intentant cobrar per danys i perjudicis a John Maynard, president de la companyia del ferrocarril responsable de la mort del seu bestiar. Quan Maynard es nega a pagar, Jim compra un tros de terra que Maynard necessita, forçant d'aquesta manera el magnat a pagar-li una suma molt alta per aquella terra. Mentrestant, Jim s'enamora d'Alice, la filla de Maynard, la qual després de prometre-li que algun dia es casarà amb ell viatja cap a l'Est. Gelosa de l'amor de la seva germana Alice, Ethel destrueix tota la correspondència entre ells dos però el seu pla fracassa en darrera instància. Els enamorats es poden reunir i fins i tot el vell Maynard admet que el seu gendre val la pena.

## Repartiment

* Robert Warwick (Jim Blake)
* Mollie King (Alice Maynard)
* Gerda Holmes (Ethel Maynard)
* Louis Grisel (Sandy Bluebottle)
* Charles Duncan (John Sherman Blake)
* Alec B. Francis (John Maynard)
* George MacQuarrie (Gillette Barker)
* Johnny Hines (Snap Higgins)
* Henry West (McKin)

## Referències

* ↑ «All Man (1916) al catàleg de l'American Film Institute» (en anglès). [Consulta: 8 març 2016].
* ↑ «All Man». The Moving Picture World, 09-12-1916, pàg. 1550.

## Enllaços externs

* All Man (1916) al catàleg de l'American Film Institute
# Pedro Martín Cermeño

Pedro Martín Cermeño (Melilla, 26 de març de 1722 - la Corunya, 15 de desembre de 1790) fou un arquitecte i enginyer militar espanyol, fill de Juan Martín Cermeño, també enginyer militar destinat a Catalunya.

## Biografia

Fou membre de San Fernando (1768) i de l'Academia d'Arquitectura (1774) a Madrid.
Treballà amb el seu pare en les obres del Castell de Sant Ferran de Figueres, continuant ell sol l'acabament de la construcció un cop mort el seu pare.
Projectà el 1753 l'església de Sant Miquel del Port a la Barceloneta, obra que seria dirigida per Francisco Paredes i Damià Ribes; projectà la construcció d'unes casernes de cavalleria a la Rambla i a la Barceloneta, a Barcelona; projectà La Seu Nova de Lleida el 1760, que seria construïda del 1761 al 1781 per l'arquitecte Francesco Sabatini; del 1762 al 1764 inspeccionà les obres del col·legi de Cirurgia de Barcelona; el 1761 revisà el projecte de construcció d'una carretera de Barcelona al límit amb el regne d'Aragó, projecte dirigit per l'enginyer Joan Escofet i en el que destaca el Pont de Carles III a Molins de Rei, basat en un antic projecte de Joris Prosper Van Verboom començat el 1765 que trigà quatre anys a ésser construït. Del 1776 al 1778 completà la urbanització de la Rambla de Barcelona enderrocant-ne els murs.
El 1770, essent mariscal de camp, arribà a Mallorca per ajudar a la defensa de l'illa.

## Referències

* ↑ Fuente de Pablo, Pablo de la «El proyecto de la fortaleza de San Fernando de Figueras. Una aportación al conocimiento de la dirección interina de Juan Martín Cermeño al frente de los ingenieros reales.». Espacio, Tiempo y Forma [Madrid], 7, 1994, p. 201-211: il..

## Enllaços externs

* Juan J. Aranda, Breve Cronología de Melilla
# Settimo Rottaro

Settimo Rottaro és un comune (municipi) de la ciutat metropolitana de Torí, a la regió italiana del Piemont, situat a uns 45 quilòmetres al nord-est de Torí. A 1 de gener de 2019 la seva població era de 472 habitants.
Settimo Rottaro limita amb els següents municipis: Azeglio, Caravino, Borgo d'Ale i Cossano Canavese.

## Referències

* ↑ «Resident population on 1st january» (en anglès). ISTAT. [Consulta: 5 abril 2020].
# Acetogen

Els acetògens són microorganismes que originen acetat com a producte de la respiració anaeròbia. Aquest procés es coneix com a acetogènesi i és diferent de la fermentació acètica, encara que les dues ocorren en absència d'oxigen i produeixen acetat. Tots aquests microorganismes coneguts són bacteris.
Els acetògens es troben en una gran varietat d'hàbitats, generalment aquells que són anaerobis. Els acetògens poden usar una gran varietat de compostos com a font d'energia i de carboni; els acetògens més ben estudiats fan servir el diòxid de carboni com a font de carboni i l'hidrogen com a font d'energia.
# Favorí (filòsof)

Favorí (en llatí Favorinus, en grec antic Φαβωρῖνος) fou un filòsof grec, seguidor d'Aristòtil i de l'escola peripatètica. Només el menciona Plutarc (Sympos. 7.10). No se li coneixen obres ni se segura l'època en què va viure, però no és coincident amb Favorí d'Arle.

## Referències

* ↑ 2.Favorinus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 140
# Anatoli Vérxik

Anatoli Vérxik (Leningrad i Sant Petersburg, 28 de desembre de 1933 - Sant Petersburg, 14 de febrer de 2024) va ser un matemàtic soviètic i rus. És famós pel seu treball conjunt amb Sergei Vasilièvitx Kerov sobre representacions de grups simètrics infinits i aplicacions a les subseqüències més llargues.

## Referències

* ↑ 14.02.24 – не стало А.М.Вершика (rus)
* ↑ «Anatoly Vershik - The Mathematics Genealogy Project». [Consulta: 2 octubre 2022].
# Anabarilius transmontanus

Anabarilius transmontanus és una espècie de peix cipriniforme de la família dels ciprínids que es troba a la Xina i, possiblement també, al nord del Vietnam.

## Referències

* ↑ Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. The World Bank. Freshwater Fish. Vietnam (BOOK), Juny: i-iii + 1-123 + 1-18.
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zhou, W. i G.-H. Cui, 1992. Anabarilius brevianalis, a new species from the Jinshajiang River basin, China (Teleostei: Cyprinidae). Ichthyol. Explor. Freshwat. 3(1):49-54.
# Settingiano

Settingiano és un municipi italià, situat a la regió de Calàbria i a la província de Catanzaro. L'any 2023 tenia 3260 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 3.157 | 3.159 | 3.260 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |
# Abu l-Fadl Muhammad ibn Husayn Katib Bayhaki

Abu l-Fadl Muhammad ibn Husayn Katib Bayhaki (Harithabad 995-21 de setembre de 1077) fou un historiador persa del segle XI.
Va servir als gaznèvides sota Mahmud de Gazni i el seu fill Masud I ben Mahmud. Sota Abd al-Rashid ben Mahmud (1049-1052) fou director de la cancelleria però fou destituït al cap d'un any (1050 o 1051) i empresonat. L'usurpador Toghril Birar es va apoderar del tron (1052) i el va alliberar. Ja no va tornar a servir a la cort.
Va escriure una important història de la dinastia en 30 volums titulat de diverses maneres segons els autors: Djam al-tawarikh o Djami fi tarikh-i Sabuktegin, Tarikh-i Al- i Mahmud, Tarikh-i Nasiri i Tarikh-i Al-i Sabuktagin (es creu que cada volum, dedicat a un sobirà, portava un títol diferent, i el primer nom podria ser el general). Només es conserven els volums 5 a 10 i encara amb llacunes.

## Referències

* Article a Encyclopaedia Iranica
* Heidi R. Krauss-Sánchez. "Bayhaqī." Encyclopedia of the Medieval Chronicle. Editada per: Graeme Dunphy. Brill Online, 2016. Referència. 22 de maig de 2016 <http://referenceworks.brillonline.com/entries/encyclopedia-of-the-medieval-chronicle/bayhaqi-EMCSIM_00285%5BEnllaç+no+actiu%5D>
# Eudald Graells i Puig

Eudald Graells i Puig (Ripoll 1901 - 1992) fou un investigador i erudit català.

## Biografia

Estudià principalment la història de la farga catalana i les antigues manufactures ripolleses de claus (fets pels clavetaires) i sobretot d'armes, amb els seus panys (fets pels panyetaires) i els canons. Des del 1957 fins a la seva mort fou director de l'Arxiu Museu Folklòric de Sant Pere de Ripoll i ha col·laborat sovint amb el Centre d'Estudis Comarcals del Ripollès. El 1985 va rebre la Creu de Sant Jordi. Des del 1993, el Centre Cultural de Ripoll rep el seu nom. Amb una mestria i coneixement del passat de la indústria de Ripoll i dels termes emprats fa servir a tota la seva obra el terme pany, tot i que el DIEC, el Termcat, el DCVB i la GEC empren la dualitat pany/clau.

## Bibliografia

* Graells i Puig, Eudald. La Indústria dels Claus a Ripoll. Contribució a l'estudi de la Farga Catalana. Fundació Salvador Vives Casajuana, 1972.
* E. Graells i D. Maideu, Les armes de foc a Ripoll (1974 - 195 pàg.) (1983 - 195 pàg. ISBN 9788430089727 i ISBN 8430089721
* Els Orígens industrials de Catalunya: Ripoll, bressol de la industrialització (1990)
* E. Graells, Armes de Ripoll 2003 - 128 pàg- Fundació Caixa de Girona

## Enllaços externs

* «Eudald Graells i Puig». Gran Enciclopèdia Catalana. Barcelona: Grup Enciclopèdia Catalana.
* Homenatge a Eudald Graells Puig
# Parc Nacional de Palenque

El Parc Nacional Palenque és un espai natural protegit situat a la zona arqueològica de Palenque, Chiapas a Mèxic, aquest parc nacional ocupa una superfície aproximada de 1.772 hectàrees, va ser creat mitjançant un decret expedit el 20 de juliol de 1981 pel llavors president de Mèxic, José López Portillo.Està inscrit a la llista del Patrimoni de la Humanitat de la UNESCO des del 1987 amb el nom de Ciutat prehispànica i parc Nacional de Palenque.

## Referències

* ↑ Centre, UNESCO World Heritage. «Pre-Hispanic City and National Park of Palenque» (en anglès). [Consulta: 10 desembre 2021].
# Anabathmis

Anabathmis és un gènere d'ocells de la família dels nectarínids (Nectariniidae) que habita l'Àfrica central, des de Libèria fins al nord d'Angola, i a les illes de São Tomé i Príncipe.

## Llista d'espècies

Se n'han descrit tres espècies dins aquest gènere:
* Anabathmis hartlaubii - suimanga de Príncipe.
* Anabathmis newtonii - suimanga de Newton.
* Anabathmis reichenbachii - suimanga de Reichenbach.

## Referències

* ↑ El gènere Anabathmis a TAXONOMICON Rev. 27-06-2010
# Salineiro

Salineiro és una vila al sud de l'illa de Santiago a l'arxipèlag de Cap Verd. Està situada a 2 kilòmetres al nord de Cidade Velha i a 12 kilòmetres al nord-oest de Praia. En 2010 tenia 1.113.
Salineiro està també situat hairebé al sud-oest de João Varela, i al nord-est de Porto Gouveia. Deu el seu nom a les salines que hi havia a la zona. Està connectada amb Caminho de Ribeira Grande de Santiago que comença a Cidade Velha i acaba a la frontera municipal de São Domingos.
En les dècades de 1990 i 2000, el poble era format per la plaça, i des del 2001 s'ha eixamplat la zona edificada cap al nord, sud-est i sud-oest.
La construcció del 'Barragem de Salineiro fou iniciada en 2011 i acabada el 30 de juny de 2013, es troba aproximadament a 1 kilometre al nord de Ribeira Grande de Santiago. L'embassament va d'est a oest, però amb una orientació de 10-15 graus d'angle nord. Forma un petit embassament de la presa de Salineiro, a diferència dels embassaments de la zona nord de l'illa, que són predominantment secs. Salineiro és un dels dos dipòsits de Cap Verd, l'altre és a Canto de Cagarra which, al nord de l'illa de Santo Antão a Ribeira da Garça.

## Vegeu també

* Llista de nuclis de població de Cap Verd

## Referències

* ↑ «Barragem de Salineiro é inaugurada hoje» (en portuguès). A Semana, 29-06-2013. Arxivat de l'original el 11 de novembre 2014. [Consulta: 11 novembre 2013].
# Erica umbellata

Erica umbellata és una espècie de bruc.

## Descripció

Arbust de 15 cm a 1 m d'alt. Inflorescències terminals amb 3-6 flores ovoidees, Floreix a la primavera i l'estiu.

## Hàbitat

Sobre terrenys àcids empobrits, sovint sorrencs arriba fins als 1.00 m d'altitud.

## Distribució

Meitat occidental de la península Ibèrica i el nord-oest d'Àfrica

## Etimologia

L'epítet específic umbellata: significa en llatí "amb umbel·la".

## Sinònims

* Erica lentiformis Salisb.
* Erica umbellata f. albiflora D.C.McClint.
* Erica umbellata var. major Coss. ex Bourg.
* Erica umbellata subsp. major (Coss. ex Bourg.) P.Silva & Teles
* Ericoides umbellatum (L.) Kuntze
* Gypsocallis umbellata D.Don

## Referències

* ↑ Penas, A.; Diez J., Llamas F., Rodríguez M.. Plantas Silvestres de Castilla y León. Valladolid:Ámbito, 1991. ISBN 84-86770-40-8.
* ↑ López, Ginés. Guía de los árboles y arbustos de la Península Ibérica y Baleares. 3a edició. Madrid:Mundi-Prensa, 2007. ISBN 10: 84-8476-312-9.
* ↑ En Epítetos Botánicos
* ↑ Erica umbellata en The Plant List
# Fazilet Partisi

El Partit de la Virtut (en turc: Fazilet Partisi, FP) va ser un partit polític islamista establert el 17 de desembre de 1997 a Turquia. Va ser declarat inconstitucional i prohibit el 22 de juny de 2001 per violar els articles laïcistes de la Constitució. Després de la prohibició, els diputats del partit van crear dues organitzacions diferents: el Partit de la Justícia i el Desenvolupament (AKP), encapçalat per Recep Tayyip Erdoğan, i el Partit de la Felicitat (Saadet), encapçalat per Recai Kutan.
# Allothunnus fallai

Allothunnus fallai és una espècie de peix de la família dels escòmbrids i de l'ordre dels perciformes.
Els mascles poden assolir els 105 cm de longitud total i els 13,7 kg de pes.

## Referències

* ↑ FishBase (anglès)
# Erica australis

Erica australis és una espècie de bruc que arriba a fer 1 a 1,5 m d'alt amb fulles linears de 3 a 6 mm. Flors amb la corol·la rosada de 5 a 9 mm de longitud. Floreix a finals d'hivern i inicis de la primavera.

## Distribució

Muntanyes de sòls silcis dels Montes de León, Ancares, Serralada cantàbrica, Sanabria, Picos de Urbión, Sierra de la Demanda, Sistema Central. Generalment suposa l'estat de degradació pel foc de les rouredes, de pinedes, de bedolls i de fagedes.
Hi ha dues subespècies Erica australis subsp. australis distribuïda ple Sistema Central i Erica australis subsp. aragonensis distribuîda pel Sistema Ibèric, Serralada cantàbrica i Sistema Central propi de zones més altes i més fredes.
És un endemisme de la meitat occidental de la península Ibèrica i nord-oest d'Àfrica.
El seu epítet específic, australis significa "del sud".

## Sinònims

* Erica aragonensis Willk.
* Erica australis subsp. aragonensis (Willk.)
* Erica occidentalis Merino
* Erica pistillaris Salisb.
* Erica protrusa Salisb.
* Ericoides australe (L.) Kuntze

## Referències

* ↑ Oria, Juan Andres; Justino Diez. Guía de Árboles y Arbustos de Castilla y León. Palencia: Cálamo, 2003. ISBN 84-95018-46-2.
* ↑ Erica australis en The Plant List
# Canal Andalucía Turismo

Canal Andalucía Turismo és un canal de televisió andalús gestionat per la RTVA.
Ofereix una programació cultural que pretén fomentar el turisme per les vuit províncies d'Andalusia. Va començar a emetre exclusivament a través d'internet a la seva pàgina web. També pot ser sintonitzat en directe a Andalusia a través de plataformes de diversos operadors locals de televisió.

## Programació

Està basada, en l'emissió de redifusions de programes divulgatius i culturals que prèviament han estat emesos a Canal Sur i que tenen com a objectiu la promoció de les atraccions turístiques d'Andalusia. Alguns dels programes que s'emeten al canal són Diez Razones o Andalucía Turismo, ambdós de producció pròpia de la Radio i Televisió d'Andalucia.
# 614

El 614 (DCXIV) fou un any comú començat en dimarts del calendari julià.

## Esdeveniments
### Països Catalans

* Se celebra un concili episcopal a Ègara (Terrassa).

### Resta del món

* Guerra romano-sassànida del 602-628: els sassànides prenen Jerusalem i se n'emporten la Vera Creu.

## Referències

* ↑ Macias Solé, 2019, p. 52.
* ↑ Calzada i Oliveras, 1980, p. 198.

## Bibliografia

* Calzada i Oliveras, J. «El mosaic de la sinagoga de Beth-Alfa i el Tapís de la Creació de la Catedral de Girona». Revista de Girona, 92, 1980, pàg. 173-205.
* Macias Solé, J. M. «Les ciutats visigodes al nord-est peninsular». En temps dels visigots al territori de València. Museu de Prehistòria de València, 2019, pàg. 51-57.
# Fazlollah Zahedi

Mohammad Fazlollah Zahedi (persa: ﻣﺤﻤﺪ فضلالله زاهدی) (Hamadan, 1897 - Ginebra, 2 de setembre de 1963) fou un general i polític iranià. Va ocupar el lloc de primer ministre de l'Iran entre el 1953 i el 1955, després d'haver provocat ell mateix un cop d'estat que va fer caure Mohammed Mossadegh. Un cop d'estat que, en realitat, va planificar la CIA, ja que Mohammed Mossadegh havia nacionalitzat les empreses petroleres del país, cosa que no va agradar els EUA i els britànics que volien continuar tenint control sobre aquesta matèria primera. A través de l'Operació Ajax els EUA van treure doncs del poder el primer ministre, tot i ser elegit democràticament, en l'anomenada Crisi de l'Iran de 1953. A partir d'aquest moment el xa instal·là una dictadura proamericana.

## Referències

* http://web.payk.net/payk/politics/cia-docs/main.html Arxivat 2007-07-17 a Wayback Machine.